smcproject/ml-wiki-sentences huggingface dataset:
നമുക്ക് കോടതി വിധി വരുന്നത് വരെ കാത്തിരിക്കാം.
" മന്ത്രി കൂട്ടിച്ചേർത്തു. തന്റെ ചോദ്യത്തിൽ ഉറച്ചു നിന്ന ജർണൈൽ സിംഗ് ഇങ്ങനെ പറഞ്ഞു."
ഇരുപത്തിയഞ്ച് വർഷത്തിന്‌ ശേഷവും സിക്കുകാർക്ക് നീതിയില്ല.
" ഇതിനു മറുപടിയായി ചിദംബരം പറഞ്ഞു. "
വാദപ്രതിവാദങ്ങൾ വേണ്ട.
നിങ്ങൾ ഈ പത്രസമ്മേളനത്തെ....
" . ഈ പ്രതികരണത്തെ തുടർന്ന് ജർണൈൽ സിംഗ് തന്റെ വെളുത്ത റീബോക്ക് ഷൂ , "ഞാൻ പ്രതിഷേധിക്കുന്നു" എന്ന് പറഞ്ഞ് മന്ത്രിക്ക് നേരെ എറിയുകയായിരുന്നു.
ജർണൈൽ സിംഗിനെ പോലീസ് അറസ്റ്റ് ചെയ്തെങ്കിലും പരാതിയില്ല എന്ന് മന്ത്രി വ്യക്തമാക്കിയതിനെ തുടർന്ന് വെറുതെ വിട്ടു.
അവലംബം ↑ The Times of India ↑ Besieged by media, Jarnail Singh goes into hiding ↑ Jarnail Singh in hiding ↑ https://thewire.in/politics/former-aap-mla-jarnail-singh-dies-of-covid-19-complications പുറത്തേക്കുള്ള കണ്ണികൾ Jarnail @YouTube The Great Sikh Hope Archived 2009-04-19 at the Wayback Machine .
Jarnail Singh Blog Archived 2017-09-11 at the Wayback Machine .
ജർന ദാസ് ബൈദ്യ ഇംഗ്ലീഷ് വിലാസം https://ml.wikipedia.org/wiki/Jharna_Das_Baidya
ഇന്ത്യൻ രാജ്യസഭയിലേക്ക് നാമനിർദ്ദേശം ചെയ്യപ്പെട്ട ത്രിപുരയിൽ നിന്നുള്ള സി.പി.ഐ.എം പ്രതിനിധിയാണ് ജർന ദാസ് ബൈദ്യ (ജനനം:1 ഒക്ടോബർ 1962).
ത്രിപുരയിലെ ഉദയ്പൂരിൽ ജനിച്ചു.
ബംഗള ഭാഷയിൽ കൽക്കത്ത സർവകലാശാലയിൽ നിന്നും ബിരുദാനന്ദര ബിരുദം നേടി.
വിദ്യാർത്ഥി രാഷ്ട്രീയത്തിലൂടെ പൊതുപ്രവർത്തനം തുടങ്ങി.
എസ്.എഫ്.ഐ പ്രവർത്തകയായിരുന്നു.
പട്ടികജാതി ക്ഷേമ - ശാക്തീകരണ പ്രവർത്തനങ്ങൾക്ക് നേതൃത്ത്വം നൽകി.
ആൾ ഇന്ത്യാ ഡെമോക്രാറ്റിക് വുമൻസ് അസോസിയേഷൻ ത്രിപുര സംസ്ഥാന കമ്മിറ്റി അംഗമാണ്.
വനിത സംവരണ ബില്ലിന് അനുകൂലമായുള്ള നിരവധി പ്രവർത്തനങ്ങൾക്ക് നേതൃത്ത്വം നൽകുന്നു.
അവലംബം ↑ പുറം കണ്ണികൾ വെബ്സൈറ്റ് Archived 2019-03-27 at the Wayback Machine .
ഡബ്ല്യഎക്സ് പൈത്തൺ
ഡബ്ല്യുഎക്സ് പൈത്തൺ ഒരു ടൂൾകിറ്റാണ്.
ഡബ്ല്യൂഎക്സ് വിഡ്ജെറ്റ്സിന്റെ പൈത്തൺ വകഭേദമാണിത്.
പൈത്തണിന്റെകൂടെ വരു്ന ടികിന്റർ എന്ന ലൈബ്രറിക്ക് പകരമായി ഉപയോഗിക്കാവുന്ന ടൂൾകിറ്റാണിത്.
പൈത്തൺ എക്സ്റ്റൻഷൻ മോഡ്യൂളായിട്ടാണ് ഇത് ലഭ്യമാക്കിയിട്ടുള്ളത്.
മറ്റു ചില പകരക്കാർ പൈജിടികെയും പൈക്യൂട്ടിയുമാണ്.
ഡബ്ല്യൂഎക്സ് വിഡ്ജെറ്റ്സിന്റെ പോലെതന്നെ ഡബ്ല്യുഎക്സ് പൈത്തണും സ്വതന്ത്രസോഫ്റ്റ്വെയറാണ്.
ഡബ്ല്യു.എച്ച്. ഡിക്രൂസ് ഇംഗ്ലീഷ് വിലാസം https://ml.wikipedia.org/wiki/W.
H._D%27Cruz
കേരള നിയമസഭയിലേക്ക് ആദ്യമായി നാമനിർദ്ദേശം ചെയ്യപ്പെട്ട നിയമസഭാ സാമാജികനാണ് ഡബ്ല്യു.എച്ച്. ഡിക്രൂസ് (14 മാർച്ച് 1902 - 11 മേയ് 1970).
ഒന്നാം കേരളനിയമസഭയിലേക്കായിരൂന്നു ഡിക്രൂസ് നാമനിർദ്ദേശം ചെയ്യപ്പെട്ടത് .
ഒരു വ്യവസായിയായ് ഡിക്രൂസ് 1950കളിലാണ് രാഷ്ട്രീയത്തിൽ പ്രവേശിച്ചത്.
നൗകാഭാണ്ഡവാഹകരുടെ അസോസിയേഷൻ പ്രസിഡന്റ്, ഓൾ ഇന്ത്യ ആംഗ്ലോഇന്ത്യൻ അസോസിയേഷൻ (കൊച്ചി) പ്രസിഡന്റ്, കപ്പൽത്തുറയിലെ തൊഴിലാളി ബോർഡംഗം എന്നീ നിലകളിൽ ഇദ്ദേഹം പ്രവർത്തിച്ചിട്ടുണ്ട്.
ഡബ്ലിൻ, കാലിഫോർണിയ
ഡബ്ലിൻ (മുമ്പ് അമഡോർ, ഡൗഘെർട്ടീസ് സിറ്റി സ്റ്റേഷൻ എന്നിങ്ങനെ അറിയപ്പെട്ടിരുന്നു) അമേരിക്കൻ ഐക്യനാടുകളിലെ കാലിഫോർണിയ സംസ്ഥാനത്ത് അൽമേഡ കൌണ്ടിയുടെ കിഴക്കൻ ഉൾക്കടൽ (സാൻ ഫ്രാൻസിസ്കോ), ട്രൈ-വാലി മേഖലയിലെ നഗരപ്രാന്തത്തിൽ സ്ഥിതിചെയ്യുന്ന ഒരു നഗരമാണ്.
അന്തർസംസ്ഥാന പാത 580 ന്റെ വടക്കു ഭാഗത്തിനു സമാന്തരമായി അന്തർദേശീയപാത 680 കുറുകെ കടന്നു പോകുന്ന ജംഗ്ഷനിൽ സ്ഥിതിചെയ്യുന്ന ഈ പട്ടണം, സാൻ ഫ്രാൻസിസ്കോ നഗരമദ്ധ്യത്തിൽനിന്ന് ഏകദേശം 35 മൈൽ (56 കിലോമീറ്റർ) കിഴക്കായും, ഓൿലാന്റ് നഗരമദ്ധ്യത്തിൽനിന്ന് 23 മൈൽ (37 കിലോമീറ്റർ) കിഴക്കായും സാൻ ജോസ് പട്ടണമദ്ധ്യത്തിൽനിന്ന് 31 മൈൽ (50 കിലോമീറ്റർ) വടക്കായുമാണ് സ്ഥിതിചെയ്യുന്നത്.
അയർലണ്ട് നഗരമായ ഡബ്ലിന്റെ പേരിനെ ആധാരമാക്കിയാണ് നഗരത്തിനു നാമകരണം നടത്തിയിട്ടുള്ളത്.
സാന്താ ക്ലാരിറ്റയ്ക്കു പിന്നിൽ, കാലിഫോർണിയ സംസ്ഥാനത്തിലെ ഏറ്റവും വേഗത്തിൽ വളരുന്ന രണ്ടാമത്തെ നഗരമാണ് ഡബ്ലിൻ.
എഫ്. (വിവക്ഷകൾ) ഇംഗ്ലീഷ് വിലാസം https://ml.wikipedia.org/wiki/WWF
* വേൾഡ് വൈഡ് ഫണ്ട് ഫോർ നേച്ചർ വേൾഡ് റെസലിങ് ഫെഡറേഷൻ (ഇപ്പോൾ വേൾഡ് റെസ്‌ലിങ് എന്റർടെയിന്മെന്റ് എന്ന പേരിൽ അറിയപ്പെടുന്നു) ഇതൊരു വിവക്ഷാതാളാണ് : ഒരേ വാക്കിനാൽ വിവക്ഷിക്കാവുന്ന വിവിധ കാര്യങ്ങളെ കുറിച്ചുള്ള താളുകൾ ഇവിടെ കൊടുത്തിരിക്കുന്നു.
ഡബ്ല്യു. ജി. ഗ്രേസ് ഇംഗ്ലീഷ് വിലാസം https://ml.wikipedia.org/wiki/W.
G._Grace
വില്ല്യം ഗിൽബർട്ട് "ഡബ്ല്യു.ജി." ഗ്രേസ് , MRCS , LRCP (18 July 1848 – 23 October 1915)ഇംഗ്ലണ്ടിൽനിന്നുള്ള മുൻ അമച്വർ ക്രിക്കറ്റ് താരവും, ലോകം കണ്ട ഏറ്റവും മികച്ച ക്രിക്കറ്റ് കളിക്കാരിൽ ഒരാളുമാണ് .
1865 മുതൽ 1908 വരെ റെക്കോഡിൻ തുല്യമായ നാല്പത്തിനാല് സീസണുകളിൽ ഫസ്റ്റ്-ക്ലാസ്സ് ക്രിക്കറ്റ് കളിച്ച ഇദ്ദേഹം ഇംഗ്ലണ്ടിന്റെയും , ഗ്ലോസ്റ്റർഷെയറിന്റെയും , മറ്റു പല ടീമുകളുടേയും ക്യാപ്റ്റൻ ആയിരുന്നിട്ടുണ്ട്.
ക്രിക്കറ്റ് കളിക്കാരുടെ കുടുംബത്തിൽനിന്നും വന്നിട്ടുള്ള അദ്ദേഹം  മൂത്ത സഹോദരന്മാരിലൊരുവനായ ഇ.
എം.ഗ്രേസ് ഇളയ സഹോദരനായ ഫ്രെഡ് ഗ്രേസ് എന്നിവരോടൊപ്പം 1880-ൽ ടെസ്റ്റ് ക്രിക്കറ്റ് കളിക്കാനിറങ്ങിയതായിരുന്നു മൂന്നു സഹോദരന്മാർ ഒരുമിച്ച് ആദ്യമായി ഒരു ടെസ്റ്റ് മൽസരത്തിൽ പ്രത്യക്ഷപ്പെട്ടത്.
ക്രിക്കറ്റിനു നവീന മുഖഛായ നൽകിയ‌ വലം കൈയൻ ബാറ്റ്സ്മാനും ബൗളറുമായിരുന്നു  ഗ്രേസ്.
1879-ൽ ഭിഷ്വഗരൻ ആയ അദ്ദേഹം 440 യാർഡ് ഹർഡിൽസ് , ഫുട്ബോൾ, ഗോൾഫ്, കർലിങ് എന്നീ കായികമൽസരങ്ങളിലും പങ്കെടുത്തിട്ടുണ്ട്.
ഫസ്റ്റ് ക്ലാസ്സ് ക്രിക്കറ്റിൽ 100 ശതകങ്ങൾ നേടുന്ന ആദ്യ കളിക്കാരൻ ആണ് ഇംഗ്ലണ്ടിന്റെ ഡബ്ല്യു. ജി. ഗ്രേസ്.
1895 ൽ ആണ് അദ്ദേഹം ആ നാഴികക്കല്ല് പിന്നിട്ടത്, അദ്ദേഹം ആകെ 124 ഫസ്റ്റ് ക്ലാസ്സ് ശതകങ്ങൾ നേടിയിട്ടുണ്ട്.
ഡബ്ല്യു.ആർ. വരദരാജൻ ഇംഗ്ലീഷ് വിലാസം https://ml.wikipedia.org/wiki/W.
തമിഴ്നാട്ടിലെ ഒരു കമ്യൂണിസ്റ്റ് നേതാവും, ട്രേഡ് യൂനിയൻ നേതാവുമായിരുന്നു ഡബ്ല്യു.ആർ. വരദരാജൻ ( ജൂലൈ 22 1946 - ഫെബ്രുവരി 11 2010 ).
സി.പി.ഐ.എമ്മിന്റെ കേന്ദ്രകമ്മറ്റിയംഗവും, സി.ഐ.ടി.യുവിന്റെ അഖിലേന്ത്യാ സെക്രട്ടറിയുമായിരുന്നു വരദരാജൻ.
തമിഴ് അരശു കഴകത്തിലൂടെയാണ്‌ വരദരാജൻ രാഷ്ട്രീയരംഗത്തെത്തുന്നത്.
റിസർ‌വ്വ് ബാങ്ക് ഓഫ് ഇന്ത്യ ജീവനക്കാരനായ വരദരാജൻ ഒരു ചാർട്ടേഡ് അക്കൗണ്ടന്റ് കൂടിയായിരുന്നു.
1963-ൽ അദ്ദേഹം സി.പി.ഐ.എമ്മിൽ ചേർന്നു.
1989-ലെ തെരഞ്ഞെടുപ്പിൽ തമിഴ്നാട്ടിലെ വില്ലിവാക്കം അസംബ്ലി മണ്ഡലത്തിൽ നിന്നു തമിഴ്നാട് നിയമസഭയിലേക്കു തെരഞ്ഞെടുക്കപ്പെട്ടു.
ആ തെരഞ്ഞെടുപ്പിൽ അദ്ദേഹത്തിന്‌ 99571 വോട്ടുകൾ ലഭിച്ചു  (ആകെ വോട്ട് ചെയ്തതിന്റെ 46.77%) .
1991-ൽ നടന്ന തെരഞ്ഞെടുപ്പിൽ അദ്ദേഹം കോൺഗ്രസ്സിലെ ഇ.
കലനോടു മത്സരിച്ചു പരാജയപ്പെട്ടു.
ആ തെരഞ്ഞെടുപ്പിൽ വരദരാജന്‌ 71963 വോട്ടുകൾ (33.79%)  നേടി രണ്ടാം സ്ഥാനത്തെത്താനായേ കഴിഞ്ഞുള്ളൂ .
2010 ഫെബ്രുവരി 11 -ന്‌ വരദരാജനെ കാണാനില്ലെന്നു പറഞ്ഞ് ഭാര്യ ചെന്നൈ പോലീസിൽ ഒരു പരാതി നൽകി.
പോലീസ് നടത്തിയ പരിശോധയിൽ വരദരാജൻ രണ്ടു മരണക്കുറിപ്പുകൾ എഴുതി വെച്ചിരുന്നതായി കണ്ടു .
ഫെബ്രുവരി 6-നു എഴുതിയ അത്തരമൊരു കത്തിൽ വ്യക്തിപരമായ പ്രശ്നങ്ങൾ കാരണമാണ്‌ ആത്മഹത്യ ചെയ്യുന്നതെന്ന് സൂചിപ്പിരുന്നു.
ചില കാരണങ്ങളാൽ ഇദ്ദേഹത്തെ സി.പി.എമ്മിന്റെ കേന്ദ്രകമ്മറ്റിയിൽ നിന്നു പുറത്താക്കിയിരുന്നു.
തമിഴ്നാട് പോലീസ് നടത്തിയ വ്യാപക തിരച്ചിലിനെത്തുടർന്ന് ഫെബ്രുവരി 20-ന്‌ ചെന്നൈക്കടുത്തുള്ള പൊറൂർ തടാകക്കരയിൽ വരദരാജന്റെ മൃതദേഹം കണ്ടെടുത്തു .
ഇദ്ദേഹത്തിന്റെ ഭാര്യ സരസ്വതിയാണ്‌.
ഒരു മകളും, രണ്ടു ആൺ‌മക്കളുമുണ്ട്.
ഡബ്ല്യു.സി. ബാനർജി ഇംഗ്ലീഷ് വിലാസം https://ml.wikipedia.org/wiki/Womesh_Chunder_Bonnerjee
ഇന്ത്യൻ നാഷണൽ കോൺഗ്രസ്സ്ൻറെ ആദ്യ പ്രസിഡൻറ് ആയിരുന്നു W.C.ബാനർജി (Womesh Chunder Bonnerjee ~ ഉമേഷ്‌ ചന്ദ്ര ബാനർജി) .
29 ഡിസംബർ 1844നു കൽക്കട്ടയിൽ ആയിരുന്നു അദ്ദേഹം ജനിച്ചത്.
ബ്രിട്ടീഷ് ഹൌസ് ഓഫ് കോമൺസ് ലേക്ക് ആദ്യമായി മത്സരിച്ച ഇന്ത്യാക്കാരനും ഇയാൾ ആയിരുന്നു.
എങ്കിലും  അദ്ദേഹം ആ തിരഞ്ഞെടുപ്പിൽ പരാജയപ്പെട്ടു.
ഡബ്ല്യു.ഡബ്ല്യു.ഈ റോ ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
ഡബ്ല്യു.ഡബ്ല്യു.ഈ എന്ന പ്രൊഫഷണൽ റെസലിങ്ങ് കമ്പനിയുടെ ഒരു ചാനൽഷോ എപ്പിസോഡാണ് ഡബ്ല്യു.ഡബ്ല്യു.ഈ റോ എന്ന ഈ ഷോ.1993 ജനുവരി 11 ന് ആരംഭിച്ച ഈ ഷോ എല്ലാ തിങ്കളാഴ്ചയും അമേരിക്കൻ ടിവി ചാനലായ യു.എസ്.എ നെറ്റ് വർക്കിലൂടെ സംപ്രേഷണം ചെയ്തു വരുന്നു ↑
ഡബ്ല്യു മാപ്പ് ഇംഗ്ലീഷ് വിലാസം https://ml.wikipedia.org/wiki/WMAP
പ്രപഞ്ചത്തിന്റെ രഹസ്യങ്ങൾ അറിയുന്നതിനായി നാസയുടെ ഉപഗ്രഹമാണ്‌ വിൽക്കിൻസൺ മൈക്രോവേവ് അനൈസോട്രോപ്പി പ്രോബ് - എന്നറിയപ്പെടുന്ന ഡബ്ല്യൂ മാപ്പ് .
മഹാവിസ്ഫോടനത്തെതുടർന്ന് പ്രപഞ്ചത്തിൽ അവശേഷിക്കുന്ന സൂക്ഷ്മ തരംഗങ്ങളെ അടുത്തറിയുക എന്നതാണ്‌ ഈ ദൗത്യത്തിന്റെ പ്രധാന ലക്ഷ്യം.
2001 ജൂൺ 30-ന്‌ ഫ്ലോറിഡയിലെ കേപ്കനാവലിൽ നിന്നുമാണ്‌ ഈ ഉപഗ്രഹം വിക്ഷേപിച്ചത്.
പ്രപഞ്ചത്തിലെ സൂക്ഷ്മതരംഗങ്ങളെക്കുറിച്ച് ആദ്യകാല പഠനങ്ങൾ നടത്തയ ഡോ. ഡേവിഡ് വിൽക്കിൻസൺ എന്ന ശാസ്ത്രജ്ഞന്റെ പേരാണ്‌ ഈ ഉപഗ്രഹത്തിന്‌ നൽകിയിട്ടുള്ളത്.
പ്രപഞ്ചത്തിന്റെ ഫോസിൽ എന്ന് വിശേഷിപ്പിക്കുന്ന സൂക്ഷ്മതരംഗങ്ങളുടേ പശ്ചാത്തലത്തെക്കുറിച്ച് ഈ ഉപഗ്രഹം നടത്തിയ നിരീക്ഷണ ഫലങ്ങളെ ഉപയോഗിച്ച് തയ്യാറാക്കിയ ആദ്യത്തെ മാപ്പ് 2003-ൽ നാസ പുറത്തിറക്കി.
അവലംബം ↑ Bennett et al. (2003b) ↑ Limon et al. (2008) ↑ {{ cite web }} : Check date values in: | date= ( help )
ഡബ്ല്യുഎക്സ് വിഡ്ജെറ്റ്സ് ഇംഗ്ലീഷ് വിലാസം https://ml.wikipedia.org/wiki/Wxwidgets
എല്ലാ പ്ലാറ്റ്ഫോമിലും പ്രവർത്തിക്കുന്ന ഗ്രാഫിക്കൽ ഇന്റർഫേസുണ്ടാക്കാനുപയോഗിക്കുന്ന ഒരു ടൂൾകിറ്റാണ് ഡബ്ല്യൂഎക്സ് വിഡ്ജെറ്റ്സ് .
ഒരു പ്രോഗ്രാമിന്റെ കോഡിൽ വലിയ മാറ്റം ഇല്ലാതെ എല്ലാ പ്ലാറ്റ്ഫോമിലും പ്രവർത്തിക്കുന്ന സോഫ്റ്റ്വെയറുകൾ നിർമ്മിക്കാൻ ഇത് സഹായിക്കുന്നു.
മൈക്രോസോഫ്റ്റ് വിൻഡോസ് , മാക് ഒഎസ് ടെൻ , ഗ്നുലിനക്സ് , യൂണിക്സ് , ഓപ്പൺ വിഎംഎസ് , ഒഎസ്/2 , അമിഗഒഎസ് തുടങ്ങിയ ഓപ്പറേറ്റിംഗ് സിസ്റ്റങ്ങളിലെല്ലാം ഡബ്ല്യൂഎക്സ് വിഡ്ജെറ്റ്സ് പ്രവർത്തിക്കും.
എംബഡഡ് സിസ്റ്റങ്ങൾക്കുവേണ്ടിയുള്ള വെർഷൻ നിർമ്മിച്ചുകൊണ്ടിരിക്കുന്നു.
1992ൽ  എഡിൻബറോ യൂണിവേഴ്സ്സിറ്റിയിലെ ജൂലിയൻ സ്മാര്ട്ടാണ് ഡബ്ല്യൂഎക്സ് വിഡ്ജെറ്റ്സ് നിർമ്മിച്ചുതുടങ്ങിയത്.
അദ്ദേഹം 1986 ൽ സെന്റ് ആൻഡ്രൂസ് യൂണിവേഴ്സിറ്റിയിൽ കമ്പ്യൂട്ടേഷനൽ സയൻസിൽ ഓണേഴ്സ് ബിരുദം നേടി.
ഇപ്പോഴും അദ്ദേഹം ഡബ്ല്യൂഎക്സ് വിഡ്ജെറ്റ്സിന്റെ പ്രധാന പ്രോഗ്രാമറാണ്.
2004 ഫെബ്രുവരി 20 ന് ഡബ്ല്യൂഎക്സ് വിൻഡോസ് എന്ന ആദ്യ പേര്  ഡബ്ല്യൂഎക്സ് വിഡ്ജെറ്റ്സ് എന്നാക്കി മാറ്റി.
മൈക്രോസോഫ്റ്റിന്റെ അഭ്യർത്ഥനയെത്തുടർന്നാണ് ജൂലിയൻ ഈ പേര് മാറ്റിയത്.
വിൻഡോസ് എന്നത് യുകെയിൽ മൈക്രോസോഫ്റ്റ് കൈവശം വച്ചിരിക്കുന്ന ട്രേഡ് മാർക്കാണ്.
പ്രധാന വെർഷനുകൾ 2.4 - ജൂൺ 9 2003 2.6 - ഏപ്രിൽ 23 2005 2.8.0 - ഡിസംബർ 14 2006 അനുമതിപത്രം
ഗ്നു ലെസ്സർ പബ്ലിക്ക് അനുമതിപത്രത്തിന് സമാനമായ ഒരു സ്വന്തം അനുമതി പത്രത്തിലാണ് ഡബ്ല്യൂഎക്സ് വിഡ്ജെറ്റ്സ് പുറത്തിറക്കിയിട്ടുള്ളത്.
ഇതിൽ നിർമ്മിച്ച പ്രോഗ്രാമിന്റെ ബൈനറി രൂപം യൂസറിന്റെ ഇഷ്ടമനുസരിച്ച് വിതരണം ചെയ്യാം എന്നതാണ് അനുമതി പത്രത്തിലുള്ള പ്രധാന വ്യത്യാസം.
ഇത് ഒരു സ്വതന്ത്ര സോഫ്റ്റ്‌വെയർ അനുമതിപത്രമാണ്.
ന്യൂക്ലിക്ക് ആസിഡ് ന്യൂക്ലിക് അമ്ലങ്ങൾ ആയ ആർ.എൻ.എ   ( left ) യും ഡി.എൻ.എ. യും.
( right ),
എല്ലാ ജൈവ രൂപങ്ങൾക്കും അത്യന്താപേക്ഷിതമായ  വലിയ ജൈവ തന്മാത്രകളാണ് ന്യൂക്ലിക് ആസിഡ് .
ന്യൂക്ലിക് ആസിഡുകൾ ഡി.എൻ.എ. ( ഡി-ഓക്സി റൈബോ ന്യൂക്ലിക് ആസിഡ് ) , ആർ.എൻ.എ (റൈബോ ന്യൂക്ലിക് ആസിഡ് ) എന്നിവ ഉൾപ്പെട്ടതാണ് .
ന്യൂക്ലിയോടൈഡുകൾ എന്ന മോണോമറുകളിൽ നിന്നാണു ന്യൂക്ലിക് ആസിഡുകൾ ഉണ്ടാകുന്നത് .
ന്യൂക്ലിക്ക് ആസിഡ് ടെസ്റ്റ് റോട്ടവൈറസ്
ഒരു ന്യൂക്ലിക്ക് ആസിഡ് ടെസ്റ്റ് ( NAT-നാറ്റ് ) എന്നത് ഒരു പ്രത്യേക ന്യൂക്ലിക്ക് ആസിഡ് സീക്വൻസുകളെ കണ്ടെത്തുന്നതിനും അതിലൂടെ ഒരു പ്രത്യേക സ്പീഷീസിനെ അല്ലെങ്കിൽ സബ്സ്പീഷീസിനെ തിരിച്ചറിയുന്നതിനുമുള്ള ഒരു മാർഗ്ഗമാണിത്.
രക്തം , കലകൾ , മൂത്രം എന്നിവയിൽ രോഗകാരികളായി പ്രവർത്തിക്കുന്ന വൈറസ് , ബാക്ടീരിയ തുടങ്ങിയവയെ കണ്ടെത്താൻ ഇത് ഉപയോഗിക്കാം.
ആന്റിജനുകൾ അല്ലെങ്കിൽ ആന്റിബോഡി എന്നിവയെ കണ്ടെത്തുന്ന മറ്റ് ടെസ്റ്റുകളിൽ നിന്നും നാറ്റ് ടെസ്റ്റ് വ്യത്യസ്തമായിരിക്കുന്നത് ജനിതക വസ്തുക്കളെ (ആർ‌. എൻ‌. എ അല്ലെങ്കിൽ ഡി‌. എൻ‌. എ ) കണ്ടെത്തുന്നതിനാലാണ്.
ജനിതക വസ്തുക്കളെ കണ്ടെത്തുന്നതിനാൽ നേരത്തേയുള്ള രോഗനിർണയം സാധ്യമാകുന്നു.
കാരണം ആന്റിജനുകളും/ആന്റിബോഡികളും രക്തപ്രവാഹത്തിൽ എത്താൻ സമയം ആവശ്യമാണ് അതിനാൽ ആന്റിജനുകളേയും ആന്റിബോഡികളേയും തിരിച്ചറിഞ്ഞ് രോഗനിർണ്ണയം നടത്തുന്നതിന് കാലതാമസമെടുക്കും.
ചില ജനിതകവസ്തുക്കളുടെ അളവ് സാധാരണയായി വളരെ കുറവായതിനാൽ പല നാറ്റുകളിലും ജനിതകവസ്തുക്കളുടെ എണ്ണം വർദ്ധിപ്പിക്കുന്നതിനുള്ള ഒരു ഘട്ടവും ഉൾപ്പെട്ടിട്ടുണ്ടാവും.
അതായത്, ജനിതകവസ്തുവിന്റെ നിരവധി പകർപ്പുകൾ നിർമ്മിക്കുകയാണിവിടെ ചെയ്യുക.
അത്തരം നാറ്റുകളെ ന്യൂക്ലിക്ക് ആസിഡ് ആംപ്ലിഫിക്കേഷൻ ടെസ്റ്റുകൾ ( NAATs ) എന്നാണ് വിളിക്കുന്നത്.
പോളിമെറേയ്സ് ചെയിൻ റിയാക്ഷൻ ( പി‌സി‌ആർ), സ്ട്രാന്റ് ഡിസ്‌പ്ലേസ്‌മെന്റ് അസ്സെ (എസ്‌ഡി‌എ), അല്ലെങ്കിൽ ട്രാൻസ്ക്രിപ്ഷൻ മീഡിയേറ്റഡ് അസ്സെ (ടി‌എം‌എ) എന്നിവ ഉൾപ്പെടെ ജനിതകവസ്തുക്കളുടെ എണ്ണം വർധിപ്പിക്കാൻ നിരവധി മാർഗങ്ങളുണ്ട്.
ഉപയോഗങ്ങൾ ഗൊനോകോക്കലിന്റെയും മറ്റ് നൈസീരിയൽ അണുബാധകളുടെയും രോഗനിർണയം: പരിശോധനയ്ക്കായി നിർദ്ദിഷ്ട എൻ. ഗൊണേറിയ ഡിഎൻഎ അല്ലെങ്കിൽ ആർ‌എൻ‌എ സീക്വൻസുകളുടെ എണ്ണം വർധിപ്പിക്കുന്നു .
യുറോജെനിറ്റൽ സി. ട്രാക്കോമാറ്റിസ് അണുബാധയുടെ രോഗനിർണയം മൈക്കോബാക്റ്റീരിയം ട്യൂബർകുലോസിസിനെ കണ്ടെത്താൻ എച്ച് ഐ വി ആർ‌.
എ അല്ലെങ്കിൽ ഡി‌.
എയെ കണ്ടെത്താൻ സൂനോട്ടിക് കൊറോണ വൈറസുകളെ കണ്ടെത്താൻ അവലംബം
ന്യൂ ഹാംഷെയർ ഇംഗ്ലീഷ് വിലാസം https://ml.wikipedia.org/wiki/New_Hampshire ന്യൂ ഹാംഷെയർ അപരനാമം: ഗ്രാനൈറ്റ്‌ സ്റ്റേറ്റ്‌ തലസ്ഥാനം കൊൺകോർഡ്‌, ന്യൂ ഹാംഷെയർ രാജ്യം യു.എസ്.എ. ഗവർണ്ണർ ജോൺ ലിഞ്ച് (ഡെമോക്രാറ്റിക്‌) വിസ്തീർണ്ണം 24,217 ച.
മീ ജനസംഖ്യ 1,235,786 ജനസാന്ദ്രത 53.20/ ച.
മീ സമയമേഖല UTC -5/-4 ഔദ്യോഗിക ഭാഷ ഇംഗ്ലീഷ് ന്യൂ ഹാംഷെയറിലെ ഒരു ശരത്കാല ദൃശ്യം
അമേരിക്കൻ ഐക്യനാടുകളുടെ വടക്കുകിഴക്ക്  സ്ഥിതിചെയ്യുന്ന സംസ്ഥാനമാണ് ആദ്യത്തെ പതിമൂന്ന് അമേരിക്കൻ സംസ്ഥാനങ്ങളിൽ ഒന്നായ ന്യൂ ഹാംഷെയർ .
സ്വന്തമായ ഭരണഘടന ഉണ്ടാക്കിയ ആദ്യത്തെ അമേരിക്കൻ  സംസ്ഥാനമാണിത്‌, വിൽപന നികുതിയും സംസ്ഥാന-ആദായനികുതിയും ഇല്ലാത്ത ഏക സംസ്ഥാനവുമാണിത്‌.
തലസ്ഥാനം കൊൺകോർഡ്‌ ആണ് .
മാഞ്ചസ്റ്റർ ആണ് ഏറ്റവും വലിയ നഗരം.
'സ്വതന്ത്രമായി ജീവിക്കുക അല്ലെങ്കിൽ മരിക്കുക'(Live free or die) എന്നതാണ്‌  മുദ്രാവാക്യം.
അമേരിക്കൻ പ്രസിഡണ്ട് തിരഞ്ഞെടുപ്പിലെ ആദ്യത്തെ പ്രൈമറി തിരഞ്ഞെടുപ്പ് നടക്കുന്ന സംസ്ഥാനമെന്ന രാഷ്ട്രീയപ്രാധാന്യവും ഈ സംസ്ഥാനത്തിനുണ്ട്‌.
വടക്കും വടക്കുപടിഞ്ഞാറും കാനഡയിലെ ക്യുബെക്‌ , കിഴക്ക്‌ മെയ്ൻ , അറ്റ്‌ലാന്റിക് മഹാസമുദ്രം , തെക്ക്‌ മസാച്ചുസെറ്റ്സ് , പടിഞ്ഞാറ്‌ വെർമോണ്ട്‌ എന്നിവയാണ്‌ അതിർത്തികൾ.
186 ചതുരശ്രകി.
മീ വിസ്തീണ്ണമുള്ള വിന്നപ്പസാകി തടാകമാണു ഏറ്റവും വലിയ തടാകം.
ന്യൂ ഹാംഷെയറിലെ വൈറ്റ് മൗൺടൻ നാഷനൽ പാർക്ക് - ശരത്കാലത്ത് ഇലപൊഴിയുന്ന പല വൃക്ഷങ്ങളുടെയും ഇലകളുടെ വർണ്ണവ്യത്യാസം ഇവിടെ ദൃശ്യമാണ്‌ അവലംബം ↑ http://www.visitnh.gov/about-new-hampshire/state-facts.aspx#2 ↑ http://www.nh.gov/folklife/learning/first.htm മുൻഗാമി തെക്കൻ കരൊലൈന യു.എസ്. സംസ്ഥാനങ്ങൾ സംസ്ഥാനപദവി ലഭിച്ച ക്രമത്തിൽ 1788 ജൂൺ 21ന് ഭരണഘടന അംഗീകരിച്ചു (9ആം) പിൻഗാമി വിർജീനിയ
44°00′N 71°30′W ﻿ / ﻿ 44°N 71.5°W ﻿ / 44; -71.5
ന്യൂ ഹൊറൈസൺസ്
പ്ലൂട്ടോ ഗ്രഹ പര്യവേക്ഷണം ലക്ഷ്യമാക്കി വിക്ഷേപിച്ച ഒരു ബഹിരാകാശ പേടകമാണ് ന്യൂ ഹൊറൈസൺസ് .
2006 ജനുവരി 19നാണ് ന്യൂ ഹൊറൈസൺസ്.
ഇതുവരെ വിക്ഷേപിച്ചവയിൽ ഏറ്റവും നീണ്ട യാത്രാ കാലയളവുള്ള ബഹിരാകാശ പേടകം, ഏറ്റവും വേഗത്തിൽ ഭൂമിയിൽ നിന്ന് വിക്ഷേപിച്ച ബഹിരാകാശ പേടകം എന്നീ റെക്കോർഡ്കൾ ന്യൂ ഹൊറൈസൺസ് അന്നേ സ്വന്തമാക്കിയിരുന്നു.
വിക്ഷേപണ സമയത്ത് സെക്കന്റിൽ 16.26 കിലോമീറ്ററായിരുന്നു പേടകത്തിന്റെ സഞ്ചാര വേഗത.
നീണ്ട ഒമ്പതര വർഷത്തെ യാത്രക്കുശേഷം 2015 ജൂലൈ 14ന് ഈ പേടകം പ്ലൂട്ടോക്ക് സമീപമെത്തി.
പ്ലൂട്ടോ ഗ്രഹത്തെയും അതിന്റെ ഉപഗ്രഹങ്ങളെയും പറ്റി വ്യക്തമായി പഠനം നടത്തുക, കുയിപ്പർ ബെൽറ്റിലെ മറ്റു വസ്തുക്കളെ കുറിച്ചുള്ള പഠനം എന്നീ ലക്ഷ്യമാണ്‌ ന്യൂ ഹൊറൈസൺസിനുള്ളത്.
ഏഴു ശാസ്‌ത്രീയ ഉപകരണങ്ങൾ അടങ്ങിയതാണ് ന്യൂ ഹൊറൈസൺസ്.
ആലിസ്, റാൽഫ്, ലോങ് റെയ്ഞ്ച് റെക്കണൈസൻസ് ഇമേജർ(ലോറി),, സ്വാപ്പ്, പെപ്സി, സ്റ്റ്യൂഡന്റ് ഡസ്റ്റ് കൗണ്ടർ എന്നീ പേരുകളാണ് ഉപകരണങ്ങൾക്ക്.
അവലംബം ↑ പ്ലൂട്ടോയുടെ വലിപ്പം കണക്കാക്കി ന്യൂ ഹൊറൈസൺസ് പേടകം ↑ ↑ ബഹിരാകാശ ചരിത്രത്തിലെ പുതിയ ചക്രവാളം തുറന്ന് ന്യൂ ഹൊറൈസൺസ് പ്ലൂട്ടോയിൽ ↑
ന്യൂക്ലിയോഫൈൽ
ന്യൂക്ലിയോഫൈൽ എന്നത്  ഒരു പ്രവർത്തനത്തിൽ ഇലക്ട്രോഫൈലിന് ഇലക്ട്രോൺജോഡി വിട്ടുകൊടുത്ത് രാസബന്ധനം ഉണ്ടാക്കുന്നു.
സ്വതന്ത്രമായ ഒരു ജോഡി ഇലക്ട്രോണുകളോ കുറഞ്ഞത് ഒരു പൈ ബന്ധനമോ ഉള്ള എല്ലാ തന്മാത്രകൾക്കും അയോണുകൾക്കും ന്യൂക്ലിയോഫൈലുകളായി വർത്തിക്കാം.
ന്യൂക്ലിയോഫൈലുകൾ ഇലക്ട്രോണുകളെ വിട്ടുകൊടുക്കുന്നതിനാൽത്തന്നെ അവ ലൂയിസ് ബേസുകളാണ് .
ന്യൂക്ലിയോഫിലികത എന്നത് ഒരു രാസവസ്തുവിന്റെ നൂക്ലിയോഫിലികസ്വഭാവത്തെ കാണിക്കുന്നു.
ഇതിനെ ആറ്റങ്ങളുടെ  ആകർഷണവുമായാണ് താരതമ്യം ചെയ്യാനാണ് ഉപയോഗിക്കുന്നത്.
ആൽക്കഹോളുകൾ, ജലം തുടങ്ങിയ ലായകങ്ങളുമായുള്ള ന്യൂട്രൽ ന്യൂക്ലിയോഫിലിക്ക് രാസപ്രവർത്തനങ്ങളെ സോൾവോലിസിസ് എന്ന് പറയുന്നു.
പൂർണ്ണമോ, ഭാഗികമോ ആയ പോസിറ്റീവ് ചാർജ്ജിലേക്ക് ആകർഷിക്കപ്പെട്ട് ന്യൂക്ലിയോഫൈലുകൾ ന്യൂക്ലിയോഫിലിക്ക് സബ്സ്റ്റിറ്റ്യൂഷനിൽ ഭാഗഭാക്കാകാറുണ്ട്.
മുൻപ് 1925ൽ A. J. Lapworth  നിർദ്ദേശിച്ച ആനയോണോയിഡ്, കാറ്റയോണോയിഡ് എന്നീ പദങ്ങൾക്ക് പകരമായി 1933ൽ Christopher Kelk Ingold ആണ് ന്യൂക്ലിയോഫൈൽ, ഇലക്ട്രോഫൈൽ എന്നീ പദങ്ങൾ മുന്നോട്ടുവെച്ചത്.
ന്യൂക്ലിയോഫൈൽ എന്ന പദം നിർമ്മിച്ചത് ന്യൂക്ലിയസ്സിൽ നിന്നും സ്നേഹം എന്നർഥം വരുന്ന ഗ്രീക്ക് പദമായ ഫിലോസിൽ (φιλος) നിന്നുമാണ്.
പൊതുവെ ആവർത്തനപ്പട്ടികയിലെ ഒരു വരിയിൽ അയോൺ കൂടുതൽ ബേസികസ്വഭാവം കാണിക്കുന്നതാണെങ്കിൽ ഒരു ന്യൂക്ലിയോഫൈൽ എന്ന നിലയിൽ അത് ഏറ്റവും രാസപ്രവർത്തനമുള്ളതായിരിക്കും.
വിവിധതരം ന്യൂക്ലിയോഫൈലുകൾ
Cl − പോലെയുള്ള ആനയോണുകൾ, ബന്ധനത്തിലേർപ്പെടാത്ത ഇലക്ട്രോണുകളുള്ള  NH 3 ( അമോണിയ ) പോലെയുള്ള സംയുക്തങ്ങൾ എന്നിവ ന്യൂക്ലിയോഫൈലുകൾക്ക് ഉദാഹരണങ്ങളാണ്.
താഴെ തന്നിരിക്കുന്ന ഉദാഹരണത്തിൽ, ബ്രോമോപ്രൊപ്പെയ്ൻ തന്മാത്രയുടെ അറ്റത്തെ കാർബണുമായി ബന്ധനത്തിലേർപ്പെടാൻ ഹൈഡ്രോക്സൈഡ് അയോൺഇലക്ട്രോൺജോഡി വിട്ടുകൊടുക്കുന്നു.
കാർബൺ ആറ്റവും ബ്രോമിൻ ആറ്റവും തമ്മിലുള്ള ബന്ധനം ഹെറ്ററോലിപ്റ്റിക്ക് ഫിഷനു വിധേയമാവുകയും വിട്ടുകൊടുക്കപ്പെട്ട ഇലക്ട്രോൺ ബ്രോമിൻ ആറ്റം സ്വീകരിച്ച് ബ്രോമൈഡ് അയോൺ (Br − ) ആകുകയും ചെയ്യുന്നു.
backside attack നടക്കുന്ന ഈ രാസപ്രവർത്തനം ഒരു S N 2 പ്രവർത്തനമാണ്.
ഇത് അർഥമാക്കുന്നത് ഹൈഡ്രോക്സൈഡ് അയോൺ കാർബൺ ആറ്റത്തെ ആക്രമിക്കുന്നത് ബ്രോമിൻ അയോണിന് എതിർവശത്തുകൂടിയാണ്.
ഈ backside attack കാരണം S N 2 പ്രവർത്തനങ്ങൾ ഇലക്ട്രോഫൈലിന്റെ ക്രമീകരണം തിരിയുന്നതിൽ അവസാനിക്കുന്നു.
ന്യുക്ലിയോഫൈൽ ചിരാൽ ആണെങ്കിൽ അത് അതിന്റെ ചിരാലിറ്റി നിലനിർത്തുന്നു.
ഹാലജനുകൾ
ദ്വയാറ്റോമിക ഹാലജനുകൾ ന്യൂക്ലിയോഫൈലുകളല്ല (അതായത് I 2 ഒരു ന്യൂക്ലിയോഫൈൽ അല്ല).
അവയുടെ ആനയോണുകൾ മികച്ച ന്യൂക്ലിയോഫൈലുകളാണ്.
പോളാർ, പ്രോട്ടിക്ക് ലായകങ്ങളിൽ F − ഏറ്റവും ദുർബലമായ ന്യൂക്ലിയോഫൈലും I − ഏറ്റവും ശക്തമായ ന്യൂക്ലിയോഫൈലുമാണ്.
കാർബൺ ന്യൂക്ലിയോഫൈലുകൾ മിക്കവയും ഗ്രിഗ്നാർഡ് റിയാക്ഷൻ, ബ്ലെയ്സ് റിയാക്ഷൻ, റിഫോർമാറ്റ്സ്കി റിയാക്ഷൻ, ബാർബീർ റിയാക്ഷൻ എന്നിവയിൽ ഉപയോഗിക്കുന്ന  ഓർഗാനോമെറ്റാലിക് റിയേജന്റുകളോ അസറ്റൈലുകളുമായി പ്രവർത്തിക്കുന്ന ഓർഗാനോലിഥിയം റിയേജന്റുകളോ ആണ്.
ഈ റിയേജന്റുകൾ ന്യൂക്ലിയോഫിലിക്ക് അഡീഷൻ പ്രവർത്തനങ്ങൾക്കുവേണ്ടിയാണ് ഉപയോഗിക്കുന്നത്.
ജലം (H 2 O), ഹൈഡ്രോക്സൈഡ് ആനയോൺ, ആൽക്കഹോളുകൾ , ആൽക്കോക്സൈഡ് ആനയോണുകൾ, ഹൈഡ്രജൻ പെറോക്സൈഡ് , കാർബോക്സിലേറ്റ് ആനയോൺ എന്നിവ ഓക്സിജൻ ന്യൂക്ലിയോഫൈലുകൾക്ക് ഉദാഹരണങ്ങളാണ്.
ഇന്റർമോളിക്കുളാർ ഹൈഡ്രജൻ ബന്ധനത്തിൽ ന്യൂക്ലിയോഫൈലിന്റെ ആക്രമണം ഉണ്ടാകുന്നില്ല.
സൾഫർ
ഹൈഡ്രജൻ സൾഫൈഡ് അതിന്റെ സാൾട്ടുകൾ, തയോളുകൾ (RSH), തയോലേറ്റ് ആനയോണുകൾ (RS − ), തയോൾകാർബോക്സിലിക്കാസിഡുകൾ (RC(O)-S − ), ഡൈതയോകാർബണേറ്റുകൾ (RO-C(S)-S − ), ഡൈതയോകാർബമേറ്റുകൾ എന്നിയുടെ ആനയോണുകൾ (R 2 N-C(S)-S − )എന്നിവ സൾഫർ ന്യൂക്ലിയോഫൈലുകളാകുന്നു.
പൊതുവിൽ, സൾഫർ വളരെയധികം ന്യൂക്ലിയോഫിലികസ്വഭാവം കാണിക്കാൻ കാരണം വലിയ വലിപ്പം മൂലം വളരെപ്പെട്ടെന്ന് പോളറൈസേഷൻ സംഭവിക്കുന്നതിനാലാണ്.
അതോടൊപ്പം അതിന്റെ ബന്ധനത്തിലേർപ്പെടാതെ നിൽക്കുന്ന ഇലക്ട്രോണുകൾ പെട്ടെന്നു വിട്ടുനൽകാൻ കഴിയുന്നവയുമാണ്.
നൈട്രജൻ
അമോണിയ , അസൈഡ് , അമീനുകൾ , നൈട്രൈറ്റുകൾ എന്നിവ നൈട്രജന്റെ ന്യൂക്ലിയോഫൈലുകളാണ്.
ഇതും കാണുക ഇലക്ട്രോഫൈൽ ലൂയിസ് ആസിഡും ലൂയിസ് ബേസും ന്യൂക്ലിയോഫിലിക് അബ്സ്റ്റ്രാക്ഷൻ അഡിഷൻ ഓഫ് പൈ ലിഗാൻഡ്സ് അവലംബം
ന്യൂ സൗത്ത് വെയ്ൽസ് ഇംഗ്ലീഷ് വിലാസം https://ml.wikipedia.org/wiki/New_South_Wales
ഓസ്ട്രേലിയയുടെ ഒരു കിഴക്കൻ സംസ്ഥാനമാണ് ന്യൂ സൗത്ത് വെയ്ൽസ് .
ക്വീൻസ്ലാൻഡ് , വിക്ടോറിയ , സൗത്ത് ഓസ്ട്രേലിയ എന്നീ സംസ്ഥാനങ്ങളുമായി ഇത് അതിർത്തി പങ്കുവെക്കുന്നു.
ന്യൂ സൗത്ത് വെയ്ൽസിന്റെ തലസ്ഥാനനഗരമാണ് സിഡ്നി .
ഓസ്ട്രേലിയയിൽ ഏറ്റവുമധികം ജനസംഖ്യയുള്ള സംസ്ഥാനമാണ് ന്യൂ സൗത്ത് വെയ്ൽസ്.
ഏകദേശം 72 ലക്ഷത്തോളം ആളുകൾ ഈ സംസ്ഥാനത്തിൽ വസിക്കുന്നതായി കണക്കുകൾ സൂചിപ്പിക്കുന്നു.
32°0′S 147°0′E ﻿ / ﻿ 32.000°S 147.000°E ﻿ / -32.000; 147.000
ന്യൂ ഹോപ്പ് (ടെക്സസ്) ഇംഗ്ലീഷ് വിലാസം https://ml.wikipedia.org/wiki/New_Hope,_Texas
അമേരിക്കൻ ഐക്യനാടുകളിലെ ടെക്സസ് സംസ്ഥാനത്ത് കോളിൻ കൗണ്ടിയിൽപ്പെട്ട ഒരു പട്ടണമാണ് ന്യൂ ഹോപ്പ് .
2010ലെ സെൻസസ് പ്രകാരം പട്ടണത്തിൽ 614 പേർ വസിക്കുന്നു.
ന്യൂ ഹോപ്പ് പട്ടണത്തിന്റെ അക്ഷരേക്ഷാംശങ്ങൾ 33°12′45″N 96°33′54″W ﻿ / ﻿ 33.212555°N 96.564916°W ﻿ / 33.212555; -96.564916 ആണ്.
യുണൈറ്റഡ് സ്റ്റേറ്റ്സ് സെൻസസ് ബ്യൂറോയുടെ കണക്കുപ്രകാരം പട്ടണത്തിന്റെ മൊത്തം വിസ്തീർണ്ണം 1.4 square miles (3.6 km 2 ) ആണ്.
ന്യൂ സൗത്ത് വെയിൽസ് ക്രിക്കറ്റ് ടീം ഇംഗ്ലീഷ് വിലാസം https://ml.wikipedia.org/wiki/New_South_Wales_Blues
ഓസ്ട്രേലിയയിലെ ന്യൂ സൗത്ത് വെയിൽസിലെ സിഡ്‌നി ആസ്ഥാനമായുള്ള ഓസ്‌ട്രേലിയൻ പുരുഷന്മാരുടെ പ്രൊഫഷണൽ ഫസ്റ്റ് ക്ലാസ് ക്രിക്കറ്റ് ടീമാണ് ന്യൂ സൗത്ത് വെയിൽസിലെ പുരുഷ ക്രിക്കറ്റ് ടീം (നേരത്തെ പേര് എൻഎസ്ഡബ്ലിയു ബ്ലൂസ് ).
ഷെഫീൽഡ് ഷീൽഡ് എന്നറിയപ്പെടുന്ന ഓസ്‌ട്രേലിയൻ ഫസ്റ്റ് ക്ലാസ് ക്രിക്കറ്റ് മത്സരത്തിലും പരിമിത ഓവർ മാർഷ് ഏകദിന കപ്പിലും ടീം മത്സരിക്കുന്നു.
ടീം മുമ്പ് ട്വന്റി 20 ബിഗ് ബാഷിൽ കളിച്ചിട്ടുണ്ട്.
2011-12 സീസൺ മുതൽ ട്വന്റി20 ലീഗ് ബിഗ് ബാഷ് ലീഗായി മാറി.
ന്യൂ സൗത്ത് വെയിൽസായിരുന്നു ചാമ്പ്യൻസ് ലീഗ് ട്വന്റി 20 യുടെ ആദ്യ ജേതാക്കൾ.
ഓസ്‌ട്രേലിയയിലെ ഏറ്റവും വിജയകരമായ ആഭ്യന്തര ക്രിക്കറ്റ് ടീമാണ് അവർ.
47 തവണ ഫസ്റ്റ് ക്ലാസ് മത്സരത്തിൽ വിജയിച്ചു.
കൂടാതെ, ഓസ്‌ട്രേലിയൻ ആഭ്യന്തര ലിമിറ്റഡ് ഓവർ ക്രിക്കറ്റ് ടൂർണമെന്റ് കപ്പും ഈ ടീം 11 തവണ നേടിയിട്ടുണ്ട്.
ഓസ്ട്രേലിയയിൽ ടൂർ നടത്തുന്ന അന്താരാഷ്ട്ര ക്രിക്കറ്റ് ടീമുകൾക്കെതിരെ അവർ ഇടയ്ക്കിടെ ഫസ്റ്റ് ക്ലാസ് മത്സരങ്ങൾ കളിക്കാറുണ്ട്.
ടെസ്റ്റ് കളിക്കുന്ന പന്ത്രണ്ടിൽ ഒമ്പത് രാജ്യങ്ങൾക്കെതിരേ ന്യൂ സൗത്ത് വെയിൽസ് കളിച്ചിട്ടുണ്ട്.
ആഭ്യന്തര വിജയങ്ങൾക്ക് പുറമേ, മികച്ച ഓസ്‌ട്രേലിയൻ ക്രിക്കറ്റ് കളിക്കാരെ സൃഷ്ടിക്കുന്നതിനും ന്യൂസൗത്ത് വെയിൽസ് അറിയപ്പെടുന്നു.
നിറങ്ങളും ബാഡ്ജും
ന്യൂ സൗത്ത് വെയിൽസിന്റെ പ്രാഥമിക നിറം ആകാശ നീലയാണ്, ഇത് ന്യൂ സൗത്ത് വെയിൽസിന്റെ സംസ്ഥാനത്തിന്റെ നിറത്തെ പ്രതിനിധീകരിക്കുന്നു.
ക്ലബിന്റെ ദ്വിതീയ നിറം കടും നീലയാണ്.
ഇവ കൂടാതെ വെള്ളയുടെ ഒരു ഷേഡും ഉപയോഗിക്കാറുണ്ട്.
ഷർട്ട് സ്പോൺസർമാരും നിർമ്മാതാക്കളും കാലഘട്ടം കിറ്റ് നിർമ്മാതാവ് പ്രധാന സ്പോൺസർ മൈനർ സ്പോൺസർ ഷോർട്ട്സ് സ്പോൺസർ 2012–2017 ക്ലാസിക് സ്പോർട്സ് വെയർ NSW-നുള്ള ഗതാഗതം NSW-നുള്ള ഗതാഗതം NSW-നുള്ള ഗതാഗതം 2017–2021 ഇന്റർനാഷണൽ സ്പോർട് ക്ലോത്തിംഗ് NSW-നുള്ള ഗതാഗതം NSW-നുള്ള ഗതാഗതം NSW-നുള്ള ഗതാഗതം 2021– ന്യൂ ബാലൻസ് NSW സർക്കാർ NSW സർക്കാർ NSW സർക്കാർ ശ്രദ്ധേയരായ കളിക്കാർ
ടെസ്റ്റ് മത്സരങ്ങളിൽ ഓസ്‌ട്രേലിയയെ പ്രതിനിധീകരിച്ച് ശ്രദ്ധേയരായ കളിക്കാരുടെ പട്ടികയാണ് താഴെ കൊടുത്തിരിക്കുന്നത്.
ഡോൺ ബ്രാഡ്മാൻ സ്റ്റീവ് വോ മാർക്ക് വോ മൈക്കൽ ബെവൻ ആദം ഗിൽക്രിസ്റ്റ് സ്റ്റുവർട്ട് മാക്ഗിൽ ഗ്ലെൻ മഗ്രാത്ത് മൈക്കൽ സ്ലേറ്റർ ജെഫ് ലോസൺ ഡഗ് വാൾട്ടേഴ്സ് വിക്ടർ ട്രംപർ ടിബി കോട്ടർ ബിൽ ഒറെയ്‌ലി ഫ്രെഡ് സ്പോർഫോർത്ത് റേ ലിൻഡ്വാൾ ആർതർ മോറിസ് നീൽ ഹാർവി അലൻ ബോർഡർ അലൻ ഡേവിഡ്സൺ ബോബ് സിംപ്സൺ മോണ്ടി നോബിൾ സ്റ്റാൻ മക്കേബ് ചാർളി മക്കാർട്ട്‌നി റിച്ചി ബെനൗഡ് മാർക്ക് ടെയ്‌ലർ സിഡ് ഗ്രിഗറി നോം ഒ നീൽ വാറൻ ബാർഡ്‌സ്‌ലി ആർതർ മെയ്ലി ബ്രയാൻ ബൂത്ത് ഇയാൻ ക്രെയ്ഗ് സിഡ് ബാൺസ് ബിൽ ബ്രൗൺ ജാക്ക് ഗ്രിഗറി സാമി കാർട്ടർ ചാൾസ് കെൽവേ ജിം കെല്ലി ചാൾസ് ടർണർ പെർസി മക്ഡോണൽ ജോർജ്ജ് ബോണർ അലിക്ക് ബാനർമാൻ ഡേവ് ഗ്രിഗറി നഥാൻ ബ്രാക്കൻ സ്റ്റുവർട്ട് ക്ലാർക്ക് ബ്രെറ്റ് ലീ സൈമൺ കാറ്റിച്ച് മൈക്കൽ ക്ലാർക്ക് ഡഗ് ബോളിംഗർ നഥാൻ ഹൗറിറ്റ്സ് ബ്രാഡ് ഹാഡിൻ ഫിലിപ്പ് ഹ്യൂസ് ഡേവിഡ് വാർണർ ഫിൽ ജാക്വസ് ഹാരി മോസസ് സ്റ്റീവ് സ്മിത്ത് മിച്ചൽ സ്റ്റാർക്ക് ഉസ്മാൻ ഖവാജ ഷെയ്ൻ വാട്സൺ സ്റ്റീഫൻ ഒകീഫ് ബ്യൂ കാസൻ മോയിസസ് ഹെൻറിക്സ് പാറ്റ് കമ്മിൻസ് ജോഷ് ഹാസിൽവുഡ് നഥാൻ ലിയോൺ ട്രെന്റ് കോപ്ലാൻഡ് കുർട്ടിസ് പാറ്റേഴ്സൺ പീറ്റർ നെവിൽ നിക്ക് മാഡിൻസൺ
ടെസ്റ്റ് മത്സരങ്ങളിൽ മറ്റ് രാജ്യങ്ങളെ പ്രതിനിധീകരിച്ച കളിക്കാരുടെ പട്ടികയാണ് താഴെ കൊടുത്തിരിക്കുന്നത്.
മേസൺ ക്രെയിൻ ഇമ്രാൻ ഖാൻ കവാടം: Cricket ബഹുമതികൾ ഷെഫീൽഡ് ഷീൽഡ്/പുര കപ്പ് ചാമ്പ്യന്മാർ: 47 1895–96, 1896–97, 1899–1900, 1901–02, 1902–03, 1903–04, 1904–05, 1905–06, 1906–07, 1908–09–11,1910, 1910 14.
1953–54, 1954–55, 1955–56, 1956–57, 1957–58, 1958–59, 1959–60, 1960–61, 1961–62, 1964–65, 1964–65, 1965–81 85, 1985–86, 1989–90, 1992–93, 1993–94, 2002–03, 2004–05, 2007–08, 2013–14, 2019–20 ഷെഫീൽഡ് ഷീൽഡ്/പുര കപ്പ് റണ്ണർഅപ്പ് (1982–83ൽ ഫൈനൽ അവതരിപ്പിച്ചതു മുതൽ): 4 1990-91, 1991-92, 2006-07, 2018-19 ആഭ്യന്തര ഏകദിന കപ്പ് ചാമ്പ്യന്മാർ: 12 1984–85, 1987–88, 1991–92, 1992–93, 1993–94, 2000–01, 2001–02, 2002–03, 2005–06, 2015-16, 70, 201201 ആഭ്യന്തര ഏകദിന കപ്പ് റണ്ണറപ്പ്: 9 1979–80, 1981–82, 1982–83, 1990–91, 1997–98, 1998–99, 2013–14, 2014–15, 2021-22 കെഎഫ്‌സി ട്വന്റി20 ബിഗ് ബാഷ് ചാമ്പ്യന്മാർ: 1 2008-09 ചാമ്പ്യൻസ് ലീഗ് ട്വന്റി20 ചാമ്പ്യന്മാർ: 1 2009 സ്ക്വാഡ്
അന്താരാഷ്‌ട്ര ക്യാപ്പുകൾ ഉള്ള കളിക്കാരെ ബോൾഡായി കാണിച്ചിരിക്കുന്നു.
2023/24 സീസണിലെ സ്ക്വാഡ് ഇപ്രകാരമാണ്: നമ്പർ.
അവസാനം അപ്ഡേറ്റ് ചെയ്തത്: 31 മെയ് 2007.
ഏറ്റവും കൂടുതൽ ഫസ്റ്റ് ക്ലാസ് റൺസ് റാങ്ക് റൺസ് കളിക്കാരൻ കരിയർ 1 9,309 (183 ഇന്നിങ്സുകൾ.) മൈക്കൽ ബെവൻ 1989/90 - 2006/07 2 8,416 (182 ഇന്നിങ്സുകൾ.) മാർക്ക് വോ 1985/86 - 2003/04 3 8,005 (135 ഇന്നിങ്സുകൾ.) അലൻ കിപ്പാക്സ് 1918/19 - 1935/36 4 6,997 (172 ഇന്നിങ്സുകൾ.) മാർക്ക് ടെയ്‌ലർ 1985/86 - 1998/99 5 6,946 (159 ഇന്നിങ്സുകൾ.) സ്റ്റീവ് വോ 1984/85 - 2003/04 ഉറവിടം: .
അവസാനം അപ്ഡേറ്റ് ചെയ്തത്: 28 മെയ് 2007.
ഏറ്റവും കൂടുതൽ ഫസ്റ്റ് ക്ലാസ് വിക്കറ്റുകൾ റാങ്ക് വിക്കറ്റുകൾ കളിക്കാരൻ മത്സരങ്ങൾ ശരാശരി 1 417 ഗ്രെഗ് മാത്യൂസ് 135 28.64 2 395 ജെഫ് ലോസൺ 115 23.36 3 334 ആർതർ മെയ്ലി 67 27.66 4 325 ബിൽ ഒറെയ്‌ലി 54 16.52 5 322 റിച്ചി ബെനൗഡ് 86 26.00 ഉറവിടം: .
ഇതും കാണുക ന്യൂ സൗത്ത് വെയിൽസിലെ ക്രിക്കറ്റ് ന്യൂ സൗത്ത് വെയിൽസ് ക്രിക്കറ്റ് അസോസിയേഷൻ സിഡ്നി ഗ്രേഡ് ക്രിക്കറ്റ് അവലംബങ്ങൾ ↑ McGrath and co conspicuous by their absence Sydney Morning Herald.
Retrieved 29 December 2011 ↑ ↑ http://aus.cricinfo.com/db/STATS/AUS/STATES/NSW/FC_INDIV_MOST_MATCHES_NSW.html%5Bപ്രവർത്തിക്കാത്ത+കണ്ണി%5D ↑ http://aus.cricinfo.com/db/STATS/AUS/STATES/NSW/FC_BAT_MOST_RUNS_NSW.html%5Bപ്രവർത്തിക്കാത്ത+കണ്ണി%5D ↑ http://aus.cricinfo.com/db/STATS/AUS/STATES/NSW/FC_BOWL_MOST_WKTS_NSW.html%5Bപ്രവർത്തിക്കാത്ത+കണ്ണി%5D
ഫലകം:Sydney Sports Teams പുറത്തേക്കുള്ള കണ്ണികൾ ന്യൂ സൗത്ത് വെയിൽസ് ക്രിക്കറ്റ് ടീമിന്റെ Archived 2023-04-06 at the Wayback Machine .
ഔദ്യോഗിക വെബ്സൈറ്റ് ക്രിക്കറ്റ് ഓസ്‌ട്രേലിയയുടെ ഔദ്യോഗിക വെബ്‌സൈറ്റ്
ന്യൂക് ഇംഗ്ലീഷ് വിലാസം https://ml.wikipedia.org/wiki/Nuuk
ന്യൂക് ഗ്രീൻ‌ലാൻഡിന്റെ തലസ്ഥാനവും ഏറ്റവും വലിയ നഗരവുമാണ്.
സർക്കാർ ആസ്ഥാനവും രാജ്യത്തെ ഏറ്റവും വലിയ സാംസ്കാരിക, സാമ്പത്തിക കേന്ദ്രവുംകൂടിയാണിത്.
തലസ്ഥാനത്തോട് ഏറ്റവും സമീപസ്ഥമായ പ്രധാന നഗരങ്ങൾ കാനഡയിലെ ഇക്കാല്യൂട്ട് , സെന്റ് ജോൺസ് എന്നിവയും ഐസ്‌ലാൻഡിലെ റെയ്ജാവിക്കുമാണ് .
ഗ്രീൻ‌ലാൻ‌ഡിലെ ആകെ ജനസംഖ്യയുടെ മൂന്നിലൊന്ന് ഭാഗവും അതോടൊപ്പം ഏറ്റവും ഉയരമുള്ള കെട്ടിടവും ന്യൂക് നഗരത്തിൽ ഉൾപ്പെട്ടിരിക്കുന്നു.
സെർമെർസുക് മുനിസിപ്പാലിറ്റിയുടെ സർക്കാർ ആസ്ഥാനം കൂടിയാണ് ന്യൂക്.
2020 ജനുവരിയിലെ കണക്കുകൾ പ്രകാരം ഈ നഗരത്തിൽ 18,326 ജനസംഖ്യയുണ്ടായിരുന്നു.